**FELTALÁLÓI TÁJÉKOZTATÓ és NYILATKOZAT**

**szolgálati jellegű találmány bejelentéséhez**

Alulírott ..................................... (név), (születési hely, idő: ......................................., anyja neve: ......................................., állandó lakcím: ..................................................., telefonszám: .....................) mint a **„.............................................................”** című szellemi alkotás feltalálója kijelentem, hogy a Semmelweis Egyetemmel ...................................... [[1]](#footnote-1)jogviszonyban állok, valamint a nevezett találmányt ezen jogviszony keretén belül dolgoztam ki és így az szolgálati jellegűnek[[2]](#footnote-2) minősül.

Tudomásul veszem, hogy a szellemi alkotás bejelentésével köztem, mint feltaláló és az Egyetem között polgári jogi jogviszony jött létre, melyben mindkét felet a vonatkozó hatályos jogszabályok és az Egyetem érvényben lévő szellemitulajdon-kezelési szabályzatának rendelkezéseiben meghatározott jogok és kötelezettségek terhelnek, amelyek a munkavégzésre irányuló jogviszonyom megszűnése után is fennállnak.

A bejelentett szellemi alkotás jogi védelmének és hasznosításának érdekében együttműködöm az Egyetem Innovációs Központjával (IK), az Egyetemi Innovációs Bizottsággal (EIB), a megbízott szabadalmi ügyvivővel, illetve az Egyetem által bevont szakértőkkel. Ezen együttműködés kiterjed különösen a személyes adatokban, valamint a munkavégzésre irányuló jogviszonyban bekövetkezett változásokkal kapcsolatos tájékoztatásra; a találmányhoz/szabadalomhoz kapcsolódó joghatással bíró adatlapok, nyilatkozatok kitöltésére, sajátkezű aláírására; a találmányhoz/szabadalomhoz kapcsolódó egyéb jogi vagy szakmai dokumentációk megküldésére; a hatóság és a szakértő szervek előtti eljáráshoz szükséges kiegészítő, illetve hiánypótlásként kért információk megadására; a bizottsági előterjesztések, valamint az Innovációs Központ által írt szerződések előkészítésében való részvételre; a piaci hasznosítás felmérésében való aktív részvételre; valamint a határidők betartására.

A tőlem általában elvárható gondossággal járok el minden olyan esetben, amelyek befolyásolhatják az Egyetemnek a szellemi alkotásokra vonatkozó jogszerzését vagy az ezekkel való rendelkezésének jogát. Így különösen, de nem teljeskörűen felsorolva: joghatással bíró nyilatkozat megtétele, vagy szerződés megkötése, továbbá a létrehozott szellemi alkotás publikálása, vagy bármilyen formában való megosztása előtt köteles vagyok kikérni az Innovációs Központ véleményét az ügyben, hogy a tervezett cselekmény nem veszélyezteti-e a leírt megoldást, a kutatási eredmény iparjogvédelmi oltalom alá helyezését, vagy nem sérti-e harmadik személy szellemi alkotáshoz fűződő jogát.

Az iparjogvédelmi eljárások során, különösen a bejelentés hivatali közzétételét megelőzően, a szellemi alkotást kizárólag titoktartási megállapodás mellett osztom meg harmadik felekkel.

Amennyiben a szellemi alkotás bejelentő lap (SZABL) kiegészítésre szorul és az Innovációs Központ hiánypótlásra való felszólításának a megadott határidőre nem teszek eleget, az IK a bejelentést visszautasítja, így a találmányt nem lehet ismertetettnek tekinteni. Azonban a visszautasítás nem jelenti azt, hogy az Egyetem a találmányra vonatkozó iratból fakadó, vagy azzal összefüggésbe hozható műszaki megoldás tekintetében a szabadalmi igényről, vagy bármely más jogáról lemondana.

Az eljárás bármely további szakaszában, amennyiben együttműködésem, vagy tájékoztatási kötelezettségem elmaradása miatt az Egyetemet akár anyagi, akár erkölcsi kár éri, a tények feltárása után az EIB határozatban jogosult dönteni.

A fentieket tudomásul veszem, valamint kijelentem, hogy a vonatkozó hatályos jogszabályokkal, továbbá az Egyetem szellemitulajdon-kezelési szabályzatának rendelkezéseivel tisztában vagyok és az abban foglaltakat magamra nézve kötelezőnek ismerem el.

Budapest, ...............................

|  |  |
| --- | --- |
|  | …………………………………. |
|  | **feltaláló neve** |
|  | munkaköre |
|  | szervezeti egysége |

|  |  |
| --- | --- |
| **Előttünk, mint tanúk előtt:** |  |
| név:  | név:  |
| személyigazolvány száma:  | személyigazolvány száma:  |
| lakcím:  | lakcím:  |
| aláírás: | aláírás: |

1. közalkalmazotti jogviszony, munkaviszony, munkavégzésre irányuló egyéb jogviszony- a megfelelőt kérjük beírni! [↑](#footnote-ref-1)
2. **Szolgálati találmány** annak a találmánya, akinek munkaviszonyból folyó kötelessége, hogy a találmány tárgykörébe eső megoldásokat dolgozzon ki. A szolgálati találmányra a szabadalom a feltaláló jogutódjaként a munkáltatót illeti meg. (1995. évi XXXIII.tv a találmányok szabadalmi oltalmáról) [↑](#footnote-ref-2)